CELEX: 32017R2415
Language: et
Date: 2017-12-21 00:00:00
Title: Nõukogu määrus (EL) 2017/2415, 21. detsember 2017, millega muudetakse määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias

22.12.2017   
            
            
               ET
            
            
               Euroopa Liidu Teataja
            
            
               L 343/33
            
         NÕUKOGU MÄÄRUS (EL) 2017/2415,
   21. detsember 2017,
   millega muudetakse määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 21. detsembri 2017. aasta otsust (ÜVJP) 2017/2427, millega muudetakse otsust 2010/231/ÜVJP, mis käsitleb Somaalia vastu suunatud piiravaid meetmeid (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
   ning arvestades järgmist:
   
               (1)
            
            
               Nõukogu võttis 26. aprillil 2010 vastu määruse (EL) nr 356/2010, (2) millega kehtestati ÜRO Julgeolekunõukogu resolutsiooni 1844(2008) kohaselt teatavad piiravad meetmed kõnealuse määruse I lisas nimetatud füüsiliste ja juriidiliste isikute, üksuste ja asutuste suhtes, ning seda on hiljem muudetud.
            
         
               (2)
            
            
               ÜRO Julgeolekunõukogu võttis 14. novembril 2017 vastu ÜRO Julgeolekunõukogu resolutsiooni 2385 (2017). Seoses varade külmutamise ja rahaliste vahendite kättesaadavaks tegemise keelu suhtes kehtestatud erandiga, et Somaalias hädavajaliku humanitaarabi saaks õigel ajal kohale toimetada, säilitati ÜRO Julgeolekunõukogu resolutsioonis 2385 (2017) viide valitsusvälistele organisatsioonidele, „kes osalevad ÜRO Somaalia humanitaarabi kavas“, mis viidi sisse ÜRO Julgeolekunõukogu resolutsiooniga 2244 (2015), selmet viidata valitsusvälistele organisatsioonidele, „kes osalevad ÜRO ühispöördumises Somaalia poole“.
            
         
               (3)
            
            
               21. detsembril 2017 võttis nõukogu vastu otsuse (ÜVJP) 2017/2427, et kajastada kõnealust muudatust.
            
         
               (4)
            
            
               Kõnealune muudatus kuulub aluslepingu kohaldamissalasse ja seepärast on selle rakendamiseks vaja liidu tasandi õigusakti, eelkõige tagamaks, et kõik liikmesriigid kohaldaksid seda ühetaoliselt.
            
         
               (5)
            
            
               Määrust (EL) nr 356/2010 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 356/2010 artikli 4 lõige 1 asendatakse järgmisega:
   
      „1.   Artikli 2 lõikeid 1 ja 2 ei kohaldata selliste rahaliste vahendite või majandusressursside kättesaadavaks tegemise suhtes, mis on vajalikud Somaalias hädavajaliku humanitaarabi õigeaegseks tarnimiseks ÜRO, tema spetsialiseeritud asutuste või programmide, humanitaarorganisatsioonide, kellel on ÜRO Peaassamblees vaatleja staatus ja kes annavad humanitaarabi, ning nende rakenduspartnerite, sealhulgas kahe- või mitmepoolselt rahastatavate valitsusväliste organisatsioonide poolt, kes osalevad ÜRO Somaalia humanitaarabikavas.“
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  Vt käesoleva Euroopa Liidu Teataja lk 78.
   
      (2)  Nõukogu 26. aprilli 2010. aasta määrus (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias (ELT L 105, 27.4.2010, lk 1).